Viriatus

Viriatus tai Viriathus (n. 180 eaa. – 139 eaa.) oli alkujaan lusitanialainen paimen, joka vuonna 147 eaa. nousi kapinaan Roomaa vastaan Lusitaniassa, Hispaniassa (nykyinen Espanja). Hän keräsi aluksi pienen sotajoukon ympärilleen ja kukisti useita roomalaisarmeijoita ja käytti tehokkaasti sissisodankäyntiä roomalaisia vastaan. Vähitellen hän sai lisää kannattajia puolellensa ja hänen armeijansa kasvoi.

Viriatus saavutti huomattavaa menestystä ja lopulta hän onnistui solmimaan suotuisat rauhanehdot roomalaisten kanssa. Quintus Servilius Caepio, joka oli roomalaisten joukkojen komentaja, lahjoi kuitenkin kolme Viriatuksen luottomiestä murhaamaan hänet hänen ollessa nukkumassa teltassaan.

Viriatuksen elämästä tiedetään vähän, mutta häntä pidetään Portugalissa yhä sankarina.

Lähteet 

Heimopäälliköt
Henkirikosten uhrit
Rooman viholliset ja liittolaiset
Portugalilaiset henkilöt
Antiikin henkilöt
100-luvulla eaa. syntyneet
Vuonna 139 eaa. kuolleet